钦定古今图书集成/明伦汇编/官常典/第308卷 > 南齐
## 钦定古今图书集成/明伦汇编/官常典/第308卷 > 南齐

南齐设“大司农，领太仓、籍田、导官诸令，而度支尚书
领四曹，左民尚书领二曹，都官尚书亦领库部。又以
右丞掌库藏谷帛之事。”

按：《南齐书百官志》：“大司农府置丞一人，领官如左
太仓令一人，丞一人。”

《导官令》一人，丞一人。

《籍田》令一人，丞一人。

度支尚书，领度支、金部、仓部、起部四曹。

《左民尚书》，领左民、驾部二曹。

都官尚书，领都官、水部、库部、功论四曹。

右丞一人。掌兵士百工补役、死叛考代、年老疾病解
遣。其内外诸库藏谷帛、刑罪、创业、诤讼、田地、船乘、禀
拘、兵工死叛，考剔讨补、差分百役、兵器。诸营署人领
州郡租布。人民户移徙州郡县并帖城邑，民户割属
刺史、二千石、令、长、尉，被收及免赠文武诸犯削官事。
武库令一人，属库部。

===梁===梁设司农卿，以掌农功仓廪，仍设度支尚书，以司财
赋。而左户亦属起部左丞，亦掌台藏。又增置金部左
户都令史。

按《隋书百官志》，“梁初犹依宋齐，皆无卿名。天监七年，
以太常为太常卿，加置宗正卿，以大司农为司农卿，
三卿是为春卿，皆置丞及功曹主簿。司农卿位视散
骑常侍，主农功仓廪，统太仓、导官、籍田、上林令。又管
乐游北苑丞，左右中部三仓丞，荚库、荻库、箬库丞，湖
西诸屯主。天监九年，又置劝农谒者，视殿中御史。
尚书省，置令，左右仆射各一人。”又置吏部、祠部、度支、
左户、都官、《五兵》等六尚书，左右丞各一人。吏部删定
三公，比部、祠部、仪曹、虞曹、主客、度支、殿中、金部、仓部、
左户、驾部、起部、屯田、都官，水部、库部、功论、中兵、外兵、
骑兵等郎二十二人，令史百二十人，书令史百三十
人。

起部尚书，营宗庙宫室，则权置之，事毕则省，以其事
分属都官、左、户二尚书。

右丞“掌台内藏及庐舍，凡诸器用之物。”

天监九年，诏曰：“尚书五都，职参政要，非但总领众局，
亦乃方轨二丞。顷虽求才，未臻妙简，可革用士流，每
尽时彦，庶同持领，秉此群目。”于是五都令史，视奉朝
请。其年，以太学博士刘纳兼殿中都，司空法曹参军
刘显兼吏部都，太学博士孔虔孙兼金部都，司空法
曹参军萧轨兼左户都，宣毅墨曹参军王颙兼中兵
都五人并以才地兼美，首膺兹选矣。